‎เพราะคัมภีร์เล่มนี้นี่เอง
‎โครงการก่อตั้งลัทธิของคุณจึงกำลังไปได้สวย
‎ถึงยังมีสาวกไม่มาก แต่ทุกคนล้วนภักดี
‎แต่ถ้าต้องการก้าวไปอีกขั้น ‎คุณต้องยกระดับปฏิบัติการ
‎การจะเป็นเจ้าลัทธิผู้รุ่งโรจน์ในระยะยาวได้นั้น
‎คุณต้องขยายฐานคนดู
‎จำนวนสาวกก็เหมือนเงินในธนาคาร
‎ยิ่งมีเยอะก็ยิ่งทรงพลัง
‎ยังไม่นับผลประโยชน์อื่นๆ อีกนะ
‎ความภักดีเหลือล้น
‎เงินไหลมาจากทุกสารทิศ
‎และที่ขาดไม่ได้…
‎เซ็กส์ที่ออกจะสุดเหวี่ยงในหมู่สาวก
‎ทุกอย่างเริ่มต้นจากการฝังความเชื่อใส่หัวคน
‎ต้องทำให้คนเชื่อว่าคุณปรารถนาดี ‎จะทำให้รู้สึกว่าถูกปั่นหัวไม่ได้
‎ถ้ามีใครรู้สึกว่าถูกปั่นหัวเมื่อไหร่ ‎คุณก็จบเห่
‎ดูศาสนาจารย์จิม โจนส์เป็นตัวอย่าง
‎ที่จับวิธีฉลาดๆ ในการหาสาวก ‎มาผสมกับการสร้างชุมชนในฝัน
‎จนขยายจำนวนสาวกโบสถ์มวลชน ‎จาก 50 ชีวิตที่สิ้นหวังในอินเดียน่า
‎ไปสู่ผู้ศรัทธาสองแสนคนในสองทวีป
‎พ่อจะแสดงปาฏิหาริย์ ‎ที่พระเจ้าของลูกบอกว่าจะทำแต่ไม่ทำ
‎ไชโย
‎แน่นอนว่าเขาจบไม่สวย
‎แต่ต้องให้เครดิตเขา
‎โจนส์รู้วิธีดึงดูดมวลชน
‎(เส้นทางสู่เจ้าลัทธิ)
‎(จิม โจนส์ ‎ขยายกลุ่มผู้ติดตาม)
‎จิม โจนส์ไต่เต้าจากนักเทศน์ในโบสถ์ห้องแถว
‎ขึ้นมาเป็นผู้มาโปรดสุดเลิศล้ำ ‎ที่ติดต่อผู้นำในรัฐบาลได้ในกริ๊งเดียว
‎จัดว่าไม่เลวเลย ‎สำหรับอดีตพ่อค้าขายลิง
‎เขามีเสน่ห์และฉลาดเป็นกรด
‎เขารู้วิธีเข้าถึงจิตใจคุณ
‎ขอบคุณที่เชิญผมเข้าไป
‎แต่กว่าเขา
‎จะกลายมาเป็นผู้นำขี้ระแวง ‎แห่งชุมชนกลางป่าสุดวินาศ
‎จิมเคยเป็นเพียงชายหนุ่ม ‎ผู้พยายามเสาะหาที่ทางของตนเอง
‎ถ้าอยากรู้ว่าเรื่องราวของจิม โจนส์
‎สามารถสอนให้คุณก้าวไปสู่ ‎การเป็นเจ้าลัทธิผู้รุ่งโรจน์ได้อย่างไรละก็
‎มาเริ่มตั้งแต่ต้นกันเลย
‎(ข้อเท็จจริงที่หนึ่ง ‎โจนส์คลั่งศาสนาตั้งแต่เด็ก)
‎จิม โจนส์โตมาในชนบทของอินเดียน่า
‎ทั้งเมืองมีโบสถ์ห้าแห่ง
‎เขาไปมันทุกแห่ง
‎และทุกวันอาทิตย์จะวิ่งรอก ‎ไปเข้าพิธีตามโบสถ์ต่างๆ
‎ในขณะที่เด็กคนอื่นเล่นเป็นหมอกับคนไข้
‎เขาจะเล่นเป็นนักเทศน์กับสาวก
‎แต่งตัวโดยเอาผ้าขาวมาคลุมไหล่
‎ทำเป็นรักษาด้วยศรัทธาบำบัดให้ลูกเจี๊ยบ
‎(ข้อเท็จจริงที่สอง ‎ฮีโร่วัยเด็กของโจนส์ไม่เหมือนใคร)
‎โจนส์คลั่งไคล้ฮิตเลอร์
‎ชื่อเสียงของฮิตเลอร์ในการควบคุมสาวก
‎และตอนที่ฮิตเลอร์ถูกศัตรูล้อม
‎พอจนมุมเขาก็ฆ่าตัวตาย ‎แทนที่จะยอมจำนน
‎(ข้อเท็จจริงที่สาม ‎จิม โจนส์สร้างชื่อจากการสู้เพื่อสิทธิ)
‎ไม่เชื่อก็ต้องเชื่อ เขาเป็นนักต่อสู้ ‎เพื่อสิทธิพลเมืองในยุค 50
‎เขาพูดถึงแต่ความเท่าเทียม ‎และความยุติธรรมทางสังคม
‎คุณเข้าร่วมโบสถ์มวลชนเพราะงี้
‎เพราะคุณเชื่อใน ‎คำสอนและพันธกิจของเขา
‎เขามีครอบครัวที่มีลูกหลากเชื้อชาติ
‎ภาพลักษณ์เขาเป็นพ่อพระจริงๆ
‎มันค่อยๆ กลายพันธุ์ไปเป็นกลุ่มล้างสมอง
‎ที่ผู้นำมีอำนาจเบ็ดเสร็จเหนือสาวก
‎จากแฟนฮิตเลอร์คลั่งศาสนา ‎สู่เจ้าลัทธิจอมเผด็จการ
‎เรียกได้ว่าเรื่องของโจนส์บรรจบกันอย่างลงตัว
‎แต่จะเทียบรัศมีเขาให้ได้ก็ไม่ง่าย
‎เรียกว่าต้องอาศัยปาฏิหาริย์เลยทีเดียว
‎(กลยุทธ์ ‎สร้างความตื่นตะลึง)
‎คนผู้สิ้นหวังจะเลือกติดตาม ‎เจ้าลัทธิวาทศิลป์เยี่ยมกี่คนก็ได้
‎ถ้าคุณอยากได้คนเหล่านี้เป็นพวก
‎คุณก็ต้องสถาปนาตัวเองให้สูงกว่า
‎คุณต้องกล่อมให้คนเชื่อว่า ‎คุณเป็นคนพิเศษ
‎คนเหนือคน ผู้วิเศษก็ว่าได้
‎สูตรนี้ใช่กี่ทีก็ได้ผล
‎โชโก อาซาฮาระ ‎เจ้าลัทธิโอมชินริเกียว
‎พาลัทธิวันสิ้นโลกในญี่ปุ่นของเขาพุ่งทะยาน
‎โดยเผยแพร่ภาพตัวเองลอยอยู่ในอากาศ
‎เจ้าลัทธิหลายเมียอย่างวอร์เรน เจฟส์
‎อ้างว่าตัวเองมีพลังติดต่อพระเจ้า
‎ทำให้เขามีอำนาจ ‎ในการมอบหมายผู้หญิงหลายคน
‎ไปเป็นภรรยาของสาวกชาย ‎เพื่อความเป็นนิรันดร์
‎ส่วนเจ้าลัทธิชาวบราซิล ‎โจเอา เด เดอุส ก็ดึงดูดสาวกนับพัน
‎ที่เชื่อว่าพระเจ้าทรงมอบพลัง ‎ให้เขารักษาเอดส์และมะเร็ง
‎ก่อนโดนข้อหา ‎ล่วงละเมิดทางเพศ 600 กระทง
‎แต่ผมมั่นใจว่าคนจะประทับใจ ‎ปาฏิหาริย์ของคุณมากกว่านี้เยอะ
‎(ปี 1954 ‎24 ปีก่อนโจนส์ทาวน์อวสาน)
‎เมื่อจิม โจนส์เริ่มขยายจำนวนสาวก
‎เขารู้วิธีล่อคนให้อยู่หมัดแล้ว
‎ในชนบทของอินเดียน่า
‎จะมีกิจกรรมปลุกศรัทธา
‎และให้ตาย พวกเขาแสดงปาหี่
‎ซึ่งจะมีการสำแดงวิธีปัดเป่าโรคภัย
‎ทิฐิไม่ยอมเยียวยา ‎แต่พระเยซูเยียวยาให้ได้
‎ชาวคริสต์มีธรรมเนียม ‎ศรัทธาบำบัดมาหลายร้อยปี
‎ไม่มีวิทยาศาสตร์อยู่ในศรัทธาบำบัด
‎ผู้ที่กังขาก็จะมองว่า ‎นี่คือพลังแห่งการคิดบวก
‎แต่ถ้าคุณเชื่อว่าศิษยาภิบาลของคุณ ‎คือผู้นำสาส์นจากพระเจ้า
‎คุณก็จะเชื่อว่าปาฏิหาริย์มีจริง
‎หลังโจนส์ก่อตั้งโบสถ์แห่งแรก
‎เขาเริ่มจากการอ้างว่า ‎ตนรับรู้ความเจ็บปวดของผู้อื่นได้
‎แต่ไม่นานนัก
‎เขาก็ยกระดับพิธีของตนเอง ‎ไปสู่การปัดเป่าโรคภัยเต็มรูปแบบ
‎เหลือเชื่อตรงไหนน่ะเหรอ
‎ก็บางทีดันปัดเป่าได้น่ะสิ
‎พ่อฉันเป็นศาสนาจารย์นิกายแบ๊บติสท์
‎พ่อรอดจากหัวใจวาย
‎เขาบอกว่า "หมอของลูก ‎แจ้งว่าลูกจะทำงานไม่ได้อีกแล้ว"
‎เขาถามว่า ‎"ลูกเชื่อในพระเจ้าหรือไม่"
‎แล้วพ่อก็ตอบว่า "เชื่อ"
‎เขาถามอีกว่า "ลูกเชื่อหรือไม่ว่า ‎พระเจ้าส่งผู้พยากรณ์ลงมา"
‎พ่อตอบว่า "เชื่อ"
‎เขาถามว่า "ลูกเชื่อหรือไม่ว่า ‎ผู้พยากรณ์ปัดเป่าโรคภัยได้"
‎พ่อตอบว่า "เชื่อครับ"
‎รู้ตัวอีกที จิม โจนส์ก็ทำอะไรที่มือไม่รู้
‎และเอ่ยว่า "ท่านศาสนาจารย์ ‎พ่อขอให้ลูกวิ่งรอบโบสถ์แห่งนี้"
‎"พ่อรู้ว่าลูกทำได้"
‎ตอนนั้นฉันพูดว่า
‎"พระผู้เป็นเจ้า ขอบคุณที่ ‎ทรงประทานจิม โจนส์ลงมา"
‎พลังเขาเป็นของจริงหรือไม่
‎โจนส์อ้างว่าเขาไม่รู้
‎ได้ผลบ้าง ไม่ได้บ้าง
‎พอลัทธิเขาขยายตัวขึ้นเรื่อยๆ
‎เขาก็หันไปประกอบศรัทธาบำบัดแบบลวงโลก
‎ไม่นาน
‎โจนส์ก็เริ่มวินิจฉัยว่าสาวกเป็นมะเร็ง ‎ทั้งๆ ที่เจ้าตัวก็ไม่เคยรู้ว่าเป็น
‎และอวดอุตริว่า ‎ตนเยียวยาความเจ็บปวดได้
‎พวกเขาจะไอสำรอกก้อนเนื้อออกจากปอด
‎แล้วอวดไปทั่วแบบเล่นใหญ่สุดๆ
‎เป็นอีกปาฏิหาริย์ฝีมือจิม โจนส์เหรอ
‎ก็ไม่เชิง
‎จริงๆ เหยื่อมะเร็งรายนั้น ‎เป็นสาวกผู้ภักดีที่สุดคนหนึ่งของโจนส์
‎ส่วนเนื้องอกนั่นน่ะหรือ
‎ส่วนมากก็ชิ้นส่วนไก่
‎กึ๋น ปอด หัวใจไรงี้ค่ะ
‎ที่สามารถสำรอกใส่ผ้าเช็ดหน้าได้
‎ผู้ช่วยจะได้รับคำสั่งว่า ‎"อย่าให้ใครเข้าใกล้"
‎และถ้ามีคนจะมาคว้าก้อนนั้นไป
‎ผู้ช่วยจะต้องไปเอามาใส่ปากแล้วกลืน
‎จริงไม่จริงไม่รู้ แต่การปัดเป่าโรคนั้น ‎กลายเป็นจุดขายใหญ่สุดของโจนส์
‎ขนาดคนที่กังขายังหันมาเชื่อ
‎คุณอาจนึกในใจว่านี่มันลวงโลกชัดๆ
‎แต่เก็บไว้ในใจนะ
‎อย่าไปบอกคนข้างๆ เชียว
‎คุณไม่รู้หรอกว่าคนนั้นคิดยังไง
‎เพราะพลังแห่งความเนียน
‎มวลชนเลยใหญ่ขึ้นเรื่อยๆ
‎คุณผสมทักษะนี้เข้ากับการตบตา
‎แต่พอคุณใส่พระเจ้าลงไปด้วย
‎คุณก็จะมีสิ่งที่กล่อมให้คนอื่นคิดว่า
‎"ฉันจะตามคนนี้ไปทุกหนแห่ง"
‎ปาฏิหาริย์ของคุณดังเปรี้ยง ‎ในหมู่ผู้เข้าร่วมกิจกรรมปลุกศรัทธา ยอดเลย
‎แต่ก็ใช่ว่าทุกคนจะสนใจปาหี่นั้น
‎คุณเลยต้องขยายฐานคนดู
‎มาทำตามคัมภีร์นี้ ‎และออกไปโบยบินได้เลย
‎(กลยุทธ์ ‎ขายให้ตรงใจกลุ่มลูกค้า)
‎ในฐานะเจ้าลัทธิดาวรุ่ง
‎คุณต้องมีวิธีเข้าหาผู้คนจากทุกพื้นเพให้ได้
‎และจิม โจนส์ คือเซียนด้านนี้
‎จิม โจนส์คือนักปั่นหัวชั้นเซียน
‎คุณจะคิดว่าตัวเองเป็นคนสำคัญ
‎และคิดว่าเขาสื่อสารกับคุณโดยตรง
‎เขามีเสน่ห์มาก
‎จับใจคนดูสาม สี่ ห้ากลุ่ม
‎พร้อมๆ กันได้เลย
‎อาวุธลับของโจนส์คือ เทคนิคที่ใช้กันมา ‎อย่างยาวนานที่เรียกว่า "การสลับรหัส"
‎การสลับรหัสมีทั้ง
‎การพูดสลับหลายสำเนียงหรือภาษา
‎ในหนึ่งบทสนทนา ‎หรือในหนึ่งประโยคก็ยังได้
‎คนเราก็สลับรหัสกันบ้างอยู่แล้ว
‎อาจเป็นอะไรเล็กๆ น้อยๆ อย่าง ‎เรียก "น้ำอัดลม" ว่า "น้ำซ่า"
‎ถ้าคุณเป็นคนมิดเวสต์ ‎เพือโชว์ว่าเป็นคนที่ไหน
‎แต่จิม โจนส์ไปไกลกว่านั้น
‎ขาขึ้นของจิม โจนส์พาเขาไปทั่วอเมริกา
‎และไม่ว่าจะไปที่ไหน
‎โจนส์ก็ปรับบทพูดของเขา ‎ให้โดนใจคนดูในพื้นที่นั้นๆ
‎โจนส์เริ่มจากอินเดียนาโพลิส
‎คนกลุ่มแรกที่มาเจอเขา ‎ส่วนใหญ่เป็นหญิงสูงวัยผิวดำ
‎เขาจึงเทศน์อย่างเต็มเปี่ยมด้วยจิตวิญญาณ ‎ตามแบบนิกายเพ็นเทคอส
‎พอเขาไปเยือนเรดวูดแวลลีย์ ในแคลิฟอร์เนีย ‎ที่เป็นชุมชนคนขาวอนุรักษ์นิยม
‎เขาก็พูดถึงแต่ค่านิยมของครอบครัว
‎พอเริ่มมีนักศึกษามหาลัยแถวนั้นมาร่วม…
‎เขาก็จะยกคำพูดของนีทเช่อและเหมา
‎พูดเรื่องกรรม
‎และปรัชญาตะวันออกที่ฮิตกันสมัยนั้น
‎สุดท้าย เมื่อโจนส์ย้าย ‎ที่ทำการใหญ่ของโบสถ์
‎ไปยังสำนักงานถาวรกลางซานฟรานซิสโก
‎เขาวิเคราะห์ผู้ชม ‎และพูดเรื่องการปฏิวัติทางสังคม
‎เราต้องได้รับอิสรภาพของเราเดี๋ยวนี้
‎ใช่
‎และถ้าคนเริ่มไม่สนใจ
‎โจนส์ก็จะปล่อยหมัดเด็ดที่มัดใจคนได้เสมอ
‎ซึ่งก็คือการบอกว่าทุกคนล้วนต้องตาย
‎เราไม่ต้องกังวลเรื่องวันพรุ่งนี้อีกต่อไป
‎เพราะทุกวันจะเป็นสวรรค์
‎สิ่งสำคัญไม่ใช่เนื้อหาและจริยธรรม
‎แต่เป็นความสามารถในการสื่อสาร ‎กับมวลชน และบ่มเพาะอำนาจต่างหาก
‎เราเริ่มจากคนราว 141 คน
‎และเติบโตเป็นกลุ่มแสนรุ่งโรจน์
‎ที่มีสมาชิกนับพัน
‎การทำให้คนมาเข้าลัทธิก็เรื่องหนึ่ง
‎แต่คุณต้องทำให้พวกเขาไม่ออกไปด้วย
‎บทเรียนต่อไปในคัมภีร์
‎จะสอนวิธีผูกพันธะในหมู่สาวกของคุณ
‎ด้วยพลังแห่งการแบ่งปัน
‎(กลยุทธ์ ‎ร่วมด้วยช่วยกัน)
‎พูดก็พูดเถอะ
‎แต่ลัทธิทำให้คนเราใกล้ชิดกัน
‎ความสุขเกิดจาก ‎การได้เชื่อมสัมพันธ์กับมนุษย์คนอื่น
‎ความสุขเกิดจากการร้องรำทำเพลง
‎และการทำอะไรอาจเข้าข่าย "ลัทธิ"
‎ไม่มีอะไรเชื่อมสัมพันธ์ได้ดีกว่า ‎การให้คนแปลกหน้ามาอยู่ร่วมกัน
‎เจ้าลัทธิเก่งๆ ล้วนรู้ดี
‎โชโก อาซาฮาระ ‎สร้างความแน่นแฟ้นในหมู่ผู้ช่วย
‎โดยการบังคับให้คนเหล่านี้ ‎อาศัยรวมกันในห้องหับ
‎ที่เต็บไปด้วยริ้นไร
‎เพราะคำสอนของเขานั้น ‎ห้ามฆ่าสัตว์ตัดชีวิต
‎สาวกของภควัน รัชนีศ ‎กูรูชาวอินเดีย
‎ร่วมแรงร่วมใจกันสร้างชุมชนสันโดษ ‎ชื่อรัชนีศปุรัม
‎เพื่อให้สามารถประกอบกิจ ‎ตามความเชื่อได้อย่างปลอดภัย
‎เช่น ฟรีเซ็กส์ และ ‎การเปลือยกายเพื่อบำบัด
‎สาวกลัทธิบุดดาฟีลด์ ‎ลงขันทั้งเงินและเวลา
‎เพื่อรับใช้กูรูไฮมี โกเมซ
‎ถึงขั้นสร้างโรงบัลเลต์ให้เขาเลย
‎จิม โจนส์มีวิธีเฉพาะตัว
‎ที่ฉลาดและทำเงิน ‎ในการเชื่อมร้อยใจสาวก
‎ด้วยเป้าประสงค์ร่วมกัน
‎เขาเรียกวิธีนี้ว่า "สังคมนิยมอัครทูต"
‎อัครทูตทุกคนอยู่รวมกัน
‎อัครทูตทั้ง 12 คนของพระเยซู ‎พำนักรวมกันเป็นคอมมูน
‎เขาเลยอยากให้ ‎เหล่าสาวกอยู่เป็นคอมมูนเช่นกัน
‎รวมถึงลงเงินสนับสนุนคอมมูน
‎และเซ็นยกสินทรัพย์ทางโลก ‎ให้กับโบสถ์ ซึ่งก็คือจิม โจนส์
‎ลูกเกษียณแล้วไม่ใช่หรือ
‎ถ้ากับคุณพ่อคือไม่ใช่ค่ะ
‎เขากล่อมคนให้ขาย ‎อสังหาจนหมดตัวได้ง่ายๆ
‎รถก็ด้วย ‎แล้วเอาเงินไปให้โบสถ์
‎และถ้าใครยังใจแข็งอยู่…
‎เขาจะทำให้เรารู้สึกผิดตลอด
‎โดยบอกเราว่า
‎เขาสละหลายสิ่งในชีวิตเพื่อช่วยเรา
‎ไม่งั้นป่านนี้เขาเป็นเศรษฐีไปแล้ว
‎ดังนั้นถ้าเขาขอให้เราทำอะไร ‎เราห้ามลังเล
‎โจนส์ใช้เงินและแรงงานฟรีจากสาวก
‎เพื่อขยายฐานมวลชนของโบสถ์
‎คุณจะตักซุปเสิร์ฟในครัวของโบสถ์
‎แจกจ่ายอาหารให้คนยากไร้
‎หรืออ่านหนังสือให้สมาชิก ‎ในบ้านพักคนชราของโบสถ์ฟังก็ได้
‎จะซ่อมรถในอู่ของโบสถ์
‎เขียนจดหมายชมเชยโจนส์ ‎เป็นอาทิตย์แล้วส่งไปให้ภาครัฐ
‎เขียนหรือตรวจแก้ ‎หนังสือพิมพ์ของโบสถ์
‎หรือเป็นคนส่งหนังสือพิมพ์ ‎ไปทั่วเมืองก็ได้เช่นกัน
‎มีงานให้ทำไม่รู้จบ
‎และเวลาที่ต้องทำก็เช่นกัน
‎มันไม่ใช่การไปโบสถ์วันอาทิตย์ธรรมดาๆ
‎นี่คือทั้งชีวิตที่คุณทุ่มลงไปหมดหน้าตัก
‎วิธีนี้ทำให้คนรู้สึกว่าตัวเองได้ทำประโยชน์
‎และเป็นวิธีสถาปนา ‎อำนาจเบ็ดเสร็จครอบงำชีวิต
‎ถึงคอมมูนจะไปได้ดีในบ้านเกิดแล้ว
‎แต่คุณยังมีโอกาสดึงดูดว่าที่สาวกอีกทั่วโลก
‎ที่ยังไม่รู้ว่าคุณทำอะไรให้พวกเขาได้บ้าง
‎ได้เวลาจัดการเรื่องท้าทายแล้ว
‎(กลยุทธ์ ‎ขยายพรมแดน)
‎ถ้าคุณอยากเป็นผู้มาโปรดที่เที่ยงแท้
‎คุณต้องอย่าเป็นเพียงปลาใหญ่ในบ่อเล็ก
‎สมมติว่าผมอุปโลกน์ตัวเอง ‎เป็นศาสดาผู้เลิศล้ำ
‎ผมคงไม่อยากให้ ‎ใครหน้าไหนจากเมืองข้างๆ
‎มีสาวกมากกว่าผมสามเท่าหรอก
‎คิดว่าไงล่ะครับ
‎ไม่ดีแน่
‎และหนึ่งในคุณสมบัติเด่นของจิม โจนส์
‎ในฐานะเจ้าลัทธิคือเขาไม่เคยพอ
‎เขารู้ว่าต้องทำไงเพื่อให้ได้สิ่งที่ปรารถนา
‎ซึ่งก็คือเงิน อำนาจ และมวลชน
‎(1971 ‎17 ปีก่อนโจนส์ทาวน์อวสาน)
‎จิม โจนส์ซื้อรถบัสไว้หลายคัน ‎เพื่อจัดกิจกรรมโบสถ์สัญจร
‎ตอนท้ายของกิจกรรม ‎เขาก็จะบอกมวลชนว่า
‎"จงมายังแคลิฟอร์เนียกับเรา"
‎กิจกรรมที่จิม โจนส์จัด ‎เป็นอะไรที่จับจิตจับใจมาก
‎ในการทัวร์ครั้งหนึ่งๆ
‎คาราวานของโบสถ์จะยกโขยงเข้าเมือง
‎มีทั้งตัวศาสนาจารย์ วงดนตรี
‎และสาวกผู้ภักดีนับพัน ‎เพื่อทำให้พิธีของโจนส์มีชีวิตชีวา
‎และกิจกรรมสัญจรก็จะขาด ‎โต๊ะขายสินค้าที่ระลึกไปไม่ได้
‎ภาพจิม โจนส์จัดมาเต็มสต็อก
‎เป็นภาพที่อ้างว่า ‎เยียวยาโรคได้ครอบจักรวาล
‎ในพิธีครั้งหนึ่งๆ ยอดขาย การปัดเป่าโรค ‎และเงินบริจาคอื่นๆ รวมกันเป็นหมื่นได้
‎และมีการกระตุ้นให้คนดู
‎เก็บกระเป๋าย้ายไปซานฟรานซิสโก
‎หลายคนทำตามนั้น
‎แต่ใช่ว่าจะสำเร็จทุกทัวร์
‎ในปี 1971 ‎โจนส์พาสาวก 200 คน
‎ไปกินมื้อคำ่ที่บ้านของฮีโร่ในดวงใจเขา
‎ศาสนาจารย์และหมอศรัทธาผู้ล่วงลับ ‎คุณพ่อดีไวน์
‎เพื่ออะไรน่ะเหรอ
‎ก็เพื่อกินรวบสาวกของดีไวน์
‎ระหว่างร่วมโต๊ะกับภรรยาม่าย ‎ของคุณพ่อดีไวน์
‎โจนส์กล่าวสิ่งที่ทำให้ต้องอึ้ง
‎ว่าเขาคือคุณพ่อดีไวน์ที่กลับชาติมาเกิด
‎คุณแม่ดีไวน์ไม่ปลื้มอย่างแรง
‎เธอเรียกเขาว่าปีศาจ
‎คุณแม่ดีไวน์และสาวก ‎ตะเพิดโจนส์กับพวกออกไป
‎ไม่งั้นจะเจอดี
‎จะว่าโจนส์เดินหมากได้กล้า ‎หรือจัดว่าบ้าก็คงได้
‎แต่เขาไม่ได้กลับบ้านมือเปล่า
‎เขาขโมยสาวกคุณพ่อดีไวน์มาได้ส่วนหนึ่ง
‎พวกนี้ตามเขากลับแคลิฟอร์เนียเลย
‎โจนส์ขยายฐานมวลชนได้สำเร็จ
‎ปลายปี 1971
‎สมาชิกจดหมายข่าวของโบสถ์เพิ่มขึ้นกว่าสี่เท่า
‎ใช่เลย โจนส์กำลังรุ่งสุดๆ
‎แต่อย่างที่เขาว่ากัน ‎ยิ่งรุ่งแรง ยิ่งร่วงแรง
‎สิ่งหนึ่งที่วินาศสันตะโรที่สุดในลัทธิต่างๆ
‎ก็คือสักวันมันต้องสั่นคลอน
‎ในเคสของจิม โจนส์ ‎พอเขาไปยุ่งกับยาก็เป็นเรื่องเลย
‎และพอเกิดปัญหาทำนองนี้
‎ถ้าคุณยังอยากครองอำนาจ ‎และไม่ให้ปัญหามากวนใจ
‎คุณต้องเกณฑ์คนที่เชื่อมือได้เข้ามา
‎(กลยุทธ์ ‎หาคนหนุนหลังไว้เสมอ)
‎บนนี้สวยมาก
‎วิวดี
‎เฟอร์ครบ
‎ตู้เสื้อผ้าวอล์กอิน…
‎ที่อัดโครงกระดูกไว้เต็ม
‎เพราะงั้นคุณถึงต้องคบมิตรให้ถูก
‎เพื่อไม่ให้ตัวคุณต้องด่างพร้อย
‎เจ้าลัทธิเชี่ยวชาญในการมีลิ่วล้อ
‎ที่ทำตัวเป็นฟันเฟืองให้เครื่องจักร
‎พวกนี้เก็บความลับเก่ง
‎และรู้ว่าต้องไม่ปากสว่าง
‎ดูคนพวกนี้เป็นตัวอย่างครับ
‎ภควัน รัชนีศจะใช้โฆษกส่วนตัว
‎มา อนันด์ ชีลา ‎ในการปกป้องชื่อเสียงของตน
‎พอมีอัยการคนนึงเริ่มขุดคุ้ย
‎ชีลาก็สั่งเก็บเขา
‎คีธ เรเนียรี เจ้าลัทธิเน็กเซียม ‎สั่งลอเรน ซัลซ์แมน สาวกระดับสูงของลัทธิ
‎รวบรวมภาพลับของสาวกหญิง
‎เพื่อให้พวกเธอจงรักภักดี ‎ต่อเขาและลัทธิ
‎ส่วนสาวกวงในของโชโก อาซาฮาระ
‎ก็สังหารอดีตสาวก ‎ที่ขู่ว่าจะเปิดโปงความลับของลัทธิ
‎ก่อนเอาร่างไปเผาในไมโครเวฟยักษ์
‎แต่มีไม่กี่คนที่จะมีสาวกผู้ภักดี ‎หรือเป็นระบบระเบียบได้เท่าจิม โจนส์
‎วงในของจิม โจนส์ ‎มีชื่อว่าคณะกรรมาธิการวางแผน
‎ซึ่งประกอบด้วยสาวกใกล้ชิดราว 30 ราย
‎คนกลุ่มนี้คือคนที่จิม โจนส์รู้ว่าจะปกป้องเขา
‎และแม้ว่าโบสถ์จะประกอบด้วยสาวก ‎จากหลากหลายพื้นเพ
‎แต่สาวกวงในมีลักษณะร่วมกันอย่างหนึ่ง
‎วงในทุกคนเป็นคนขาว
‎พูดง่ายๆ คือการแบ่งชนชั้น ‎โดยมีคนขาวเป็นผู้ปกครอง
‎พวกนั้นรู้ทุกคำโกหก ‎ทั้งเรื่องศรัทธาบำบัดลวงโลก
‎แต่ก็เชื่อว่าทำไรก็ทำไป แค่ไปถึงเป้าหมายก็พอ
‎พอโจนส์เริ่มเหลิงในอำนาจ
‎การธำรงชื่อเสียงอันศักดิ์สิทธิ์ของเขา ‎ต้องอาศัยคนทั้งบาง
‎ยิ่งตอนนี้
‎เพื่อจัดการตารางงานอันหนักหน่วง
‎โจนส์เริ่มใช้ยาหนักข้อ
‎โด๊ปยาม้าให้มีแรง ‎โด๊ปควาเอลูดให้ผ่อนคลาย
‎ถึงงานจะรัดตัว
‎แต่โจนส์ยังหาเวลาไปคั่ว ‎กับสาวกอีกหลายต่อหลายรายได้
‎ซึ่งแน่นอนว่าต้องปิดให้มิด
‎จากนั้นในปี 1973
‎โจนส์ถูกรวบตัวที่โรงหนังแถวนั้น
‎ฐานเปิด "เจ้าโลก" ‎ให้ตำรวจนอกเครื่องแบบเห็น
‎จัดว่าไม่งามเท่าไหร่ ‎สำหรับผู้นำสาส์นของพระเจ้า
‎เรื่องทำนองนี้ ถ้าแดงขึ้นมาเมื่อไหร่
‎เขาป่นปี้ได้เลยครับ
‎แต่พอเป็นข้อหาอนาจาร ‎คุณก็ต้องปิดให้มิด
‎พวกเขาต้องปิดเรื่องนี้ให้มิด
‎เขาเลยยื่นข้อเสนอ
‎โจนส์รับสารภาพ แต่ทนายของเขา
‎ซึ่งเป็นสาวกผู้ภักดีของโบสถ์ด้วย
‎จัดแจงปิดเรื่องนี้ไม่ให้ธารกำนัล ‎และบรรดาสาวกรู้เด็ดขาด
‎ซึ่งก็เป็นทั้งคุณและโทษ
‎ในเมื่อทำเรื่องแบบนี้แล้วลอยนวลได้
‎ทำไมเขาจะไม่ทำกับเรื่องอื่นด้วยล่ะ
‎สิ่งที่เกิดขึ้นก็คือ จิม โจนส์เริ่มสะเพร่า
‎มีสาวกอกหักที่ออกจากลัทธิเพราะรู้ว่าเขาเสพยา
‎และรู้ว่ามีปฏิบัติการโกยเงินเกิดขึ้นหลังม่าน
‎ถึงคุณจะทำทุกอย่างเป๊ะหมด ‎แต่คนบางคนก็ยังจะกัดคุณไม่ปล่อย
‎คัมภีร์แนะนำว่ายังไงน่ะเหรอ
‎ก็เปลี่ยนลูกระนาดให้เป็นสะพานสู่สวรรค์สิ
‎(กลยุทธ์ ‎สร้างสวนสวรรค์ของคุณ)
‎การเป็นผู้นำลัทธิก็เหมือนการเต้น ‎เราจะทำได้ดีที่สุดเวลาไม่มีคนมอง
‎ดังนั้นถ้ามีคนนอกเริ่มสอดรู้สอดเห็น
‎ก็อาจถึงเวลาที่คุณต้องไปหา ‎ที่หลบภัยที่ไม่ค่อยมีคนมาแส่แล้ว
‎คุณต้องหนีไปที่ไหนสักที่
‎ที่จะไม่มีเสียงนกเสียงกา
‎เป็นเรื่องปกติที่เจ้าลัทธิหลายคนทำ
‎โจนส์มีเหตุผลเข้าท่าที่ต้องหนีอยู่นะ
‎จิม โจนส์ได้ยินว่ามีนักข่าวอยู่คนนึง
‎ที่จุ้นจ้านไปทั่ว ‎พยายามสัมภาษณ์อดีตสาวก
‎ตามกลิ่นเส้นทางการเงิน ‎พยายามขุดคุ้ย
‎และพอถึงฤดูใบไม้ผลิปี 1977
‎นักข่าวคนนี้ก็เตรียมเปิดโปงเรื่องช็อก
‎ร้ายแรงมากค่ะ
‎ตีแผ่ลัทธิหมดเปลือกเลย
‎มีทั้งเรื่องเล่นชู้
‎เรื่องเขากรรโชกเงินจากสาวก
‎ทุบตีเด็ก
‎เส้นสายของโจนส์ในวงการสื่อ ‎แอบเอาเรื่องนี้มาบอกเขาก่อน
‎พวกเขาไม่ได้ใช้แหล่งข่าวนิรนาม
‎พวกเขาใส่ชื่อจริง รูปจริง
‎ตรงนี้แหละคือรูรั่ว
‎ที่กำลังจะกลายเป็นเรื่องใหญ่ ‎และโจนส์ก็รู้ดี
‎เคราะห์ดีที่เขาวางแผนหนีไว้แล้ว
‎(กายอานา ‎อเมริกาใต้)
‎แต่กายอานา
‎ประเทศแสนน่าทึ่งที่ตั้งอยู่ทาง ‎ชายฝั่งตะวันออกของอเมริกาใต้
‎ฉายภาพที่ตัดกันระหว่าง ‎ความโบราณกับความทันสมัย
‎กายอานาลงล็อกทุกข้อ
‎ประเทศนี้ใช้ภาษาอังกฤษ
‎เป็นสังคมนิยม
‎และไกลหูไกลตานักข่าวจอมจุ้น
‎รวมถึงอีกหนึ่งในเรื่องที่โจนส์ทวีความกังวล
‎สมรภูมิขีปนาวุธยุคสงครามเย็น
‎(กายอานา)
‎โบนัสพิเศษก็คือ
‎กายอานากำลังร้อนเงินสุดๆ
‎รัฐบาลกายอานาจึงไม่อยู่ในฐานะ
‎ที่จะปฏิเสธเงินที่มากองตรงหน้าได้
‎(ยินดีต้อนรับสู่กายอานา)
‎โจนส์ให้ลัทธิโบสถ์มวลชน
‎เช่าป่า 9,600 ไร่ในกายอานา ‎เพื่อสร้างสวนสวรรค์
‎ตอนที่บทความนี้ได้ตีพิมพ์ลง ‎นิตยสารซานฟรานซิสโก
‎คนราว 75 คนก็กำลังถางป่า ‎สร้างกระท่อม และอื่นๆ
‎เมื่อร้อนรนได้ที่
‎โจนส์จึงหอบครอบครัวหนีไปกายอานาทันที
‎และไม่รีรอที่จะชวนให้สาวกตามมาด้วย
‎เขาบอกว่าเราต้องมีพื้นที่ ‎ให้เราได้เนรมิตดินแดนในอุดมคติ
‎โจนส์ส่งวิดีโอกลับไปที่โบสถ์
‎ที่ฉายภาพว่าที่ตั้งรกรากใหม่นี้คือสวรรค์
‎เราเห็นส้มเห็นกล้วย
‎และผลหมากรากไม้บนต้นไม้
‎ลูกไม่รู้หรอกว่าพลาดอะไรไป
‎พวกเขาทำขนมปัง ‎แฮมเบอร์เกอร์ และปลูกผักเอง
‎เขาบอกว่าเราไม่ต้องมีตำรวจ
‎มีของกินมากพอสำหรับทุกคน
‎คุณไม่ต้องทำงาน ‎แค่มาพักผ่อน ใช้ชีวิตสนุกๆ
‎เรามีสิงสาราสัตว์แสนน่ารัก ‎ที่ไม่เป็นอันตรายเลยสักนิด
‎คนที่นี่ไม่เคยโดยตัวอะไรทำร้ายเลย
‎รวมๆ แล้วโจนส์กล่อมสาวกได้กว่าพันคน
‎ให้ย้ายมาตั้งรกรากที่กายอานา
‎หรือที่โจนส์ขนานนามว่า
‎"โจนส์ทาวน์"
‎แต่เมื่อมาถึง
‎สิ่งที่เห็นก็ไม่ตรงกับคำโฆษณา
‎ผลไม้ที่เขาอ้างว่าโตอยู่บนต้นไม้
‎ไม่เห็นมีสักลูก
‎ปลูกอะไรไม่ได้เลยต่างหาก
‎ที่บอกว่าแต่ละครอบครัวจะอยู่คนละบ้านกัน
‎ก็ไม่จริง
‎ไม่มีเตียงจริงๆ จังๆ
‎อ้อ มีอีกเรื่อง
‎ทุกอย่างชัดเจนเลยว่า
‎โจนส์ทาวน์เข้าแล้วออกไม่ได้
‎มียามติดอาวุธประจำรอบพื้นที่ ‎ทุกวันและทั้งวัน
‎เหมือนค่ายกักกันไม่มีผิด
‎ฉันก็ไม่เคยอยู่ในไร่ฝ้ายนะ
‎แต่ให้ตาย ที่นั่นเหมือนไร่ฝ้ายจริงๆ
‎และเขาคือนายทาส
‎โจนส์บังคับให้สาวกใช้แรงงานหนัก ‎วันละ 12 ถึง 14 ชั่วโมง
‎ใครก็ตามที่ต่อต้านหรือมีเรื่อง
‎ก็จะโดนจับไปอยู่ที่ "หน่วยดูแลพิเศษ"
‎และมอมด้วย "โธราซีน"
‎บางคนพยายามหลบหนี
‎แต่ถูกทีมรักษาความปลอดภัยของโจนส์ ‎รวบตัวกลับมาลงโทษ
‎ความกลัวเริ่มแผ่ซ่านไปทั่วโจนส์ทาวน์
‎แต่โจนส์
‎ผู้กำลังเมายาขนานหนักกว่าเดิม
‎ดูจะไม่แยแส
‎ทางรอดเดียวที่พวกเขามี ‎คือต้องเชื่อฟังจิม โจนส์
‎และทำตามที่เขาสั่ง
‎พวกเขามีเพียงจิม โจนส์เท่านั้น
‎ซึ่งนั่นคือฝันของเจ้าลัทธิเลยก็ว่าได้
‎แต่งานยากอย่างหนึ่งในสวนสวรรค์ก็คือ
‎คุณต้องคอยระวังงูแว้งกัด
‎ญาติๆ ของคนในโจนส์ทาวน์ที่ร้อนใจ
‎ได้ยื่นเรื่องต่อลีโอ ไรอัน ‎ส.ส.ซานมาเทโอ
‎"ช่วยไปตรวจสอบสารทุกข์สุกดิบ ‎ของญาติๆ เราที่โจนส์ทาวน์ที"
‎"เราอยากสบายใจว่า ‎พวกเขาไม่ได้ถูกกักขังหน่วงเหนี่ยว"
‎(ปี 1978 ‎14 พฤศจิกายน)
‎วันอังคารที่ 14 พฤศจิกายน
‎ส.ส.ลีโอ ไรอัน เดินทางจากสหรัฐ ‎ไปยังโจนส์ทาวน์ ประเทศกายอานา
‎แขกกำลังมา
‎อย่าลืมเช็กว่า ‎สวรรค์ของคุณสวยงามน่าอวดด้วยล่ะ
‎เมื่อท่านส.ส.ไปถึง
‎ทุกอย่างทุกจัดฉากไว้เรียบร้อย
‎- อยู่ที่นี่มีความสุขไหมครับ ‎- มากๆ ค่ะ
‎ที่นี่ดีที่สุดที่ฉันเคยอยู่เลย
‎มีการร้องรำทำเพลง เล่นดนตรี
‎ดูเหมือนว่าจิม โจนส์ ‎จะจัดฉากการเยี่ยมชมได้ผ่านฉลุย
‎ผมดีใจที่ได้มาที่นี่ครับ
‎ขอบคุณที่ให้การต้อนรับอย่างดี
‎แต่ทุกอย่างก็พังครืนได้ ‎ด้วยจุดอ่อนแม้เพียงจุดเล็กๆ
‎จิม โจนส์ไม่รู้ตัวว่า
‎มีผู้อยู่อาศัยคนหนึ่งแอบส่ง
‎กระดาษโน้ตให้นักข่าวเอ็นบีซี ‎โดยเขียนว่า
‎"ช่วยพาเราออกจากโจนส์ทาวน์ที"
‎คุณกังวลหรือไม่ว่า…
‎จะให้ผมทำยังไงกับคนโกหก ‎พวกคุณจะ…
‎ออกไปครับ กรุณาออกไปได้แล้วครับ
‎โจนส์อนุญาตให้สาวกที่ไม่พอใจ ‎ออกไปพร้อมกับส.ส.คนนั้น
‎แต่แล้วเขาก็เปลี่ยนใจ
‎โจนส์ส่งคนไปไล่ยิงพวกเขา
‎(สายการบินกายอานา)
‎มีผู้ถูกยิงเสียชีวิตห้าราย
‎โดยคนบนรถบรรทุกที่มีแทร็กเตอร์ลาก
‎ตัวส.ส.ไรอันเอง
‎ถูกสังหารบนรันเวย์ก่อนเครื่องบินจะขึ้น
‎ภายในไม่กี่ชั่วโมง โจนส์และสาวก ‎กว่า 900 คนก็เสียชีวิตลงเช่นกัน
‎เขาบอกว่าทุกคนจะต้อง ‎ปลิดชีพตนเองเพื่อปฏิวัติ
‎ไม่มีทางเลือกอื่น
‎แต่หลักฐานเผยหนังคนละม้วน
‎ในหลายๆ ศพ
‎มีรอยช้ำจากการถูกฉีดยา ‎เข้าที่คอหรือข้อพับเข่า
‎นี่ไม่ใช่อัตวินิบาตกรรมหมู่ ‎แต่เป็นฆาตกรรมหมู่ต่างหาก
‎ฉันคิดถึง 900 ชีวิตนั้น
‎ที่แค่พลาดพลั้งหลงเชื่อ
‎คนชั่วคนนี้จนถึงจุดที่หันหลังกลับไม่ได้
‎สวนสวรรค์ของจิม โจนส์ ‎ลงเอยด้วยโศกนาฏกรรม
‎สร้างชื่อเสียให้เจ้าลัทธิทั่วสารทิศ
‎แต่อย่าเพิ่งสิ้นหวัง
‎คัมภีร์มีอีกหนทางมานำเสนอ
‎ให้คุณเนรมิตสวรรค์บนดินได้ ‎โดยไม่ต้องบินข้ามโลก
‎คุณแค่ต้องเจาะเข้าไปในจิตใจสาวก
‎และอย่าปล่อยให้หนีไปไหน
‎มาตามกันต่อในบทเรียนว่าด้วยการจูงใจ ‎จากชายผู้ใช้ความล้มเหลวจากการเป็นดาวโป๊
‎เป็นสะพานไปสู่การค้นพบงานที่ใช่
‎เจ้าลัทธิกางเกงว่ายน้ำแห่งบุดดาฟีลด์
‎ไฮมี โกเมซ
‎(คำบรรยายโดย สุธีมา เทียนเจริญ)